Diari Oficial de la Generalitat Valenciana


Sumari del DOGV 4778, del 18-06-2004 (2004/6043)

Informació pública de la resolució de l'Alcaldia de 24 de maig de 2004, per la qual s'ha resolt la inadmissió a tràmit dels instruments de planejament que afecten a la zona determinada pel Decret 61/2003, de 13 de maig del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6043


Organisme emissor
:   Ajuntament d'Orpesa

Tipus de document
:   Anunci

Informació pública de la resolució de l'Alcaldia de 24 de maig de 2004, per la qual s'ha resolt la inadmissió a tràmit dels instruments de planejament que afecten a la zona determinada pel Decret 61/2003, de 13 de maig del Govern Valencià. [2004/S6043]
  
L'Alcaldia d'este ajuntament, per resolució de data 24 de maig de 2004 ha disposat el següent:
  
Vista la proposta de resolució formulada per Tomás Fabregat Benages, regidor d'Urbanisme de l'Ajuntament d'Orpesa de data 24 de maig de 2004.
  
Antecedents de fet
  
I. Vist que en el Diari Oficial de la Generalitat Valenciana de data de 19 de maig de 2004, es va publicar edicte pel qual s'anunciava una pretesa informació pública d'un programa d'actuació integrada en l'àmbit que s'ajusta al Decret 61/2003, de 13 de maig del Consell de la Generalitat de suspensió del planejament.
  
II. Vist que en virtut de l'esmentat Decret fou suspesa la vigència del planjeament general en els termes municipals de Cabanes i Orpesa per a determinat àmbit territorial afectat pel projecte denominat «Mundo Ilusión».
  
III. Vist que obra en l'expedient informe jurídic de la tècnica d'administració general i informe de la secretària accidental.
  
Fonaments de dret
  
I. Atés que l'àmbit de la suspensió coincidix de manera rellevant i substancial amb el del projecte que es pretén sotmetre a informació pública.
  
II. Atés que la suspensió de vigència del planejament general és per temps indefinit d'acord amb el que establix textualment l'article 2 del Decret 61/2003, el qual disposa que ha de mantindre's esta suspensió de planejament fins que s'aprove un pla especial que complemente l'ordenació urbanística de la zona, i viabilitze el projecte d'interés públic que en esta es pretén assentar.
  
III. Atés que la vigència indefinida deriva d'haver-se acordat a l'empara de l'apartat D) de l'article 57.1 de la Llei Reguladora de l'Activitat Urbanística i d'acord amb l'article 153 del Reglament de Planejament de la Comunitat Valenciana.
  
«D) Quan fóra estrictament necessari per a preservar la viabilitat de l'ordenació a establir pel pla en elaboració o tramitació, per Decret del Govern Valencià, dictat prèvia audiència o a sol·licitud del municipi afectat, i encara que este ja haguera esgotat prèviament els terminis de suspensió de llicències, es podrà suspendre, totalment o parcialment, la vigència del planejament. La suspensió es mantindrà fins l'entrada en vigor del nou pla en elaboració o tramitació i el Decret haurà d'establir el règim urbanístic aplicable transitòriament en el municipi.»
  
IV. Atés que la suspensió no sols de llicències i acords de programació sinó del planejament general, per la qual cosa, mentre esta suspensió estiga en vigor, queda privada de cobertura a la tramitació de qualsevol instrument de planejament derivat. Per tant és improcedent la informació pública publicada en el Diari Oficial de la Generalitat Valenciana el 19 de maig de 2004.
  
Per tot això, resolc:
  
Primer. No admetre a tràmit cap iniciativa de programa d'actuació integrada, ni de pla parcial o documento d'homologació que incidisca, totalment o parcialment, en la zona afectada per la suspensió de planejament acordada pel Decret 61/2003, del Govern Valencià, fins que este alce l'esmentada suspensió o fins que s'aprove el pla especial la redacció del qual la va motivar.
  
Segon. No tindre per iniciat cap tràmit d'informació pública que es derive dels anuncis publicats pels particulars en el Diari Oficial de la Generalitat Valenciana, de 19 de maig de 2004 relatius a projectes que incidixen en la zona afectada per este Decret.
  
Tercer. Retre compte de la present resolució a la Junta de Govern Local en la pròxima sessió que se celebre, perquè es procedisca a l'aprovació en tots els seus termes.
  
Quart. Notificar la següent resolució als interessats i se'ls indicarà els recursos procedents en dret.
  
Cinqué. Publicar el presente acord en el Diari Oficial de la Generalitat Valenciana, en un diari d'informació general editat a la Comunitat Valenciana i en el Butlletí Oficial de la Província i comunicar-ho a la Conselleria de Territori i Habitatge.
  
Ho mana i firma l'alcalde president en funciones davant meu la secretària accidental.
  
Orpesa, 24 de maig de 2004.- L'alcalde en funcions (resolució-delegació de 20 de maig de 2004), Juan Manuel Millares Villena. La secretària accidental, Beatriz Roy Ochoa.»